title: 2009/296/EZ: Odluka Komisije od 25. ožujka 2009. o uspostavljanju posebnog programa nadzora i inspekcijskih pregleda za obnovu plavoperajne tune u istočnom Atlantiku i Sredozemnom moru (priopćena pod brojem dokumenta C(2009) 2032)

text:
               04/Sv. 003

               HR

               Službeni list Europske unije

               279

         32009D0296

               L 080/18

               SLUŽBENI LIST EUROPSKE UNIJE

               25.03.2009.

      ODLUKA KOMISIJE

   od 25. ožujka 2009.
   o uspostavljanju posebnog programa nadzora i inspekcijskih pregleda za obnovu plavoperajne tune u istočnom Atlantiku i Sredozemnom moru
   (priopćena pod brojem dokumenta C(2009) 2032)
   (2009/296/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2847/93 od 12. listopada 1993. o uspostavi sustava kontrole koji se primjenjuje na zajedničku ribarstvenu politiku (1), a posebno njezin članak 34.c stavak 1.,
   budući da:

               (1)

               Međunarodna komisija za očuvanje atlantskih tuna (ICCAT) donijela je 2006. višegodišnji plan obnove plavoperajne tune u istočnom Atlantiku i Sredozemnom moru (Preporuka 06-05), koji je stupio na snagu 13. lipnja 2007. Taj je plan obnove privremeno prenesen u zakonodavstvo Europske zajednice (EZ) putem Uredbe Vijeća (EZ) br. 643/2007 (2) te trajno putem Uredbe Vijeća (EZ) br. 1559/2007 (3).

               (2)

               ICCAT-ovom Preporukom 08-05 donesenom 24. studenoga 2008. značajno je izmijenjena Preporuka 06-05 o uspostavljanju višegodišnjeg plana obnove plavoperajne tune u istočnom Atlantiku i Sredozemnom moru. Te su izmjene uključene u prijedlog za prijenos Preporuke 08-05 u zakonodavstvo Zajednice, koji je Komisija dostavila Vijeću i Parlamentu.

               (3)

               Kako bi se osigurao uspjeh višegodišnjeg plana obnove potrebno je uspostaviti poseban program nadzora i inspekcijskih pregleda u kojem će sudjelovati Grčka, Španjolska, Francuska, Italija, Cipar, Malta i Portugal s ciljem da se osigura dobra razina provedbe mjera očuvanja i kontrole koje se primjenjuju na ribolovne aktivnosti u pogledu obnove stoka plavoperajne tune.

               (4)

               Taj bi poseban program nadzora i inspekcijskih pregleda trebalo odrediti za razdoblje od 15. ožujka 2009. do 15. ožujka 2011. Rezultati primjene posebnog programa nadzora i inspekcijskih pregleda trebali bi se redovito ocjenjivati u suradnji s dotičnim državama članicama.

               (5)

               Kako bi se na razini Zajednice uskladile nadzorne i inspekcijske aktivnosti vezane uz ribolov plavoperajne tune, treba donijeti zajednička pravila za aktivnosti kontrole i inspekcije koje će provoditi nadležna tijela dotičnih država članica, a države članice trebaju donijeti nacionalne programe kontrole kako bi se prilagodile tim zajedničkim pravilima. U tu je svrhu potrebno odrediti parametre intenziteta za aktivnosti kontrole i inspekcije kao i prioritete i postupke kontrole i inspekcije.

               (6)

               Kako bi se osiguralo praćenje prekršaja u skladu s člankom 25. Uredbe Vijeća (EZ) br. 2371/2002 od 20. prosinca 2002. o očuvanju i održivom iskorištavanju ribolovnih resursa u okviru zajedničke ribarstvene politike (4), potrebno je uspostaviti okvir unutar kojeg sva dotična tijela mogu tražiti međusobnu pomoć i razmjenjivati relevantne informacije u skladu s člancima 34.a i 34.b Uredbe (EEZ) br. 2847/93 i članka 28. Uredbe (EZ) br. 2371/2002.

               (7)

               Zajedničke inspekcijske i nadzorne aktivnosti trebale bi se provoditi u skladu s planovima zajedničke uporabe sredstava, koje izrađuje Agencija Zajednice za nadzor ribarstva (AZNR) uspostavljena Uredbom Vijeća (EZ) br. 768/2005 (5).

               (8)

               Mjere predviđene u ovoj Odluci donesene su u suglasnosti s dotičnim državama članicama.

               (9)

               Mjere predviđene u ovoj Odluci u skladu su s mišljenjem Odbora za ribarstvo i akvakulturu,

         DONIJELA JE OVU ODLUKU:
   Članak 1.
   Predmet
   Ovom se Odlukom uspostavlja poseban program nadzora i inspekcijskih pregleda kako bi se osigurala usklađena provedba višegodišnjeg plana obnove plavoperajne tune u istočnom Atlantiku i Sredozemnom moru, koji je 24. studenoga 2008. donio ICCAT.
   Članak 2.
   Područje primjene
   1.   Poseban program nadzora i inspekcijskih pregleda za plavoperajne tune u istočnom Atlantiku i Sredozemnom moru obuhvaća:

               (a)

               sve ribolovne aktivnosti ribarskih plovila kao i one koje se obavljaju pomoću zamki tunara i u uzgajalištima;

               (b)

               sve ulove, iskrcaje, prebacivanja, prekrcaje i stavljanje u kaveze;

               (c)

               sve srodne aktivnosti u uzgajalištima i poduzećima koja se bave stavljanjem u kaveze, tovom, uzgojem ili preradom plavoperajne tune i/ili trgovinom proizvodima od plavoperajne tune, uključujući uvoz, izvoz i ponovni izvoz, prijevoz i skladištenje;

               (d)

               provedbu godišnjih ribolovnih planova;

               (e)

               zabranu korištenja letjelica i helikoptera za traženje;

               (f)

               sportski i rekreacijski ribolov;

               (g)

               provedbu ICCAT-ovog Programa zajedničkog međunarodnog inspekcijskog nadzora;

               (h)

               nadzor i praćenje zajedničkih ribolovnih radnji;

               (i)

               provedbu mjera koje se odnose na ulovne i uzgojne kapacitete;

               (j)

               provedbu promatračkog programa država članica i ICCAT-ovog regionalnog promatračkog programa;

               (k)

               provedbu pravila o registriranju odobrenih ulovnih plovila i drugih ribarskih plovila.

         2.   Poseban program nadzora i inspekcijskih pregleda primjenjuje se od 15. ožujka 2009. do 15. ožujka 2011.
   Članak 3.
   Nacionalni programi nadzora
   1.   Grčka, Španjolska, Francuska, Italija, Cipar, Malta i Portugal donose nacionalne programe nadzora u skladu sa zajedničkim pravilima iz Priloga I. u pogledu aktivnosti iz članka 2.
   2.   Države članice iz stavka 1. će do 15. ožujka 2009. i 2010. dostaviti Komisiji svoje nacionalne programe nadzora i godišnji plan njihove provedbe.
   3.   Nacionalni programi nadzora moraju sadržavati sve podatke navedene u Prilogu II. Godišnji plan provedbe programa uključuje podatke o dodijeljenim ljudskim i materijalnim resursima kao i zonama u kojima će se navedeni resursi koristiti.
   Članak 4.
   Suradnja između država članica
   Sve države članice surađuju s državama članicama iz članka 3. stavka 1. na provedbi posebnog programa nadzora i inspekcijskih pregleda.
   Članak 5.
   Inspekcijski pregledi koje obavlja Komisija
   1.   Inspekcijske preglede mogu obavljati inspektori Komisije bez sudjelovanja inspektora dotičnih država članica, u skladu s člankom 27. Uredbe (EZ) br. 2371/2002.
   2.   Nadležno tijelo dotične države članice pruža inspektorima Komisije pomoć koja im je potrebna za obavljanje inspekcijskih pregleda iz stavka 1.
   3.   Inspektori Komisije provjeravaju svoje nalaze s inspektorima dotične države članice. U tu se svrhu oni nakon svakog inspekcijskog obilaska sastaju sa službenicima nadležnog tijela dotične države članice kako bi ih obavijestili o svojim nalazima.
   Članak 6.
   Zajednički nadzor i inspekcijski pregledi
   1.   Države članice iz članka 3. stavka 1. obavljaju zajedničke inspekcijske preglede i nadzor u skladu s planom zajedničke uporabe sredstava koji je donijela Agencija Zajednice za nadzor ribarstva na temelju članka 12. Uredbe (EZ) br. 768/2005. Inspekcije se obavljaju u skladu s odredbama Preporuke 08-05, ICCAT-ovog Programa zajedničkog međunarodnog inspekcijskog nadzora ICCAT-a i Priloga I. ovoj Odluci.
   2.   U tu svrhu dotične države članice:

               (a)

               osiguravaju da inspektori iz drugih dotičnih država članica budu pozvani na sudjelovanje u zajedničkim inspekcijskim i nadzornim aktivnostima;

               (b)

               određuju zajedničke operativne postupke koji se odnose na njihova nadzorna plovila.

         Članak 7.
   Službena obavijest o aktivnostima nadzora i inspekcijskim pregledima
   Država članica koja namjerava provesti nadzor i inspekcijske preglede ribarskih plovila u vodama pod jurisdikcijom druge države članice u okviru plana zajedničke uporabe sredstva uspostavljenog na temelju članka 12. Uredbe (EZ) br. 768/2005 obavješćuje o svojim namjerama kontaktnu točku dotične obalne države članice iz članka 3. Uredbe Komisije (EZ) br. 1042/2006 (6) i Agenciju Zajednice za nadzor ribarstva. Obavijest mora sadržavati sljedeće podatke:

               (a)

               vrstu, ime i pozivni znak inspekcijskih plovila i inspekcijskih letjelica na temelju popisa iz članka 28. stavka 4. Uredbe (EZ) br. 2371/2002;

               (b)

               područja iz članka 1. u kojima će se provoditi nadzor i inspekcijski pregledi;

               (c)

               trajanje aktivnosti nadzora i inspekcijskih pregleda.

         Članak 8.
   Prekršaji
   1.   Države članice čiji inspektori tijekom inspekcije aktivnosti iz članka 2. otkriju bilo koji prekršaj obavješćuju sljedeće države o datumu inspekcijskog pregleda i o detaljima prekršaja:

               (a)

               odgovarajuću državu članicu koja je država zastave i/ili ugovornu stranku ICCAT-a i prema potrebi;

               (b)

               državu članicu u kojoj je sjedište uzgajališta ili poduzeća za preradu i/ili trgovinu proizvodima od plavoperajne tune.

         2.   Ako država članica čiji inspektori otkriju prekršaj ne poduzme daljnje mjere, države članice koje su bile obaviještene na temelju stavka 1. odmah poduzimaju potrebne mjere kako bi dobile i razmotrile dokaze o prekršaju. Prema potrebi provode sva dodatna istraživanja potrebna za daljnje praćenje prekršaja.
   3.   Države članice čiji inspektori primijete aktivnost ili stanje koje može predstavljati teški prekršaj, kako je definiran u Preporuci 08-05, moraju odmah obavijestiti tijela države zastave ribarskog plovila, i to izravno kao i putem ICCAT-ovog tajništva i Komisije.
   4.   U slučaju da se teški prekršaj, kako je definiran u Preporuci 08-05, otkrije na ribarskom plovilu Zajednice, država članica koja je država zastave mora osigurati da nakon inspekcijskog pregleda ribarsko plovilo koje plovi pod njezinom zastavom obustavi sve ribolovne aktivnosti. Država članica koja je država zastave mora zatražiti od ribarskog plovila da se odmah uputi u luku koju ona odredi i u kojoj će početi istraga. Ako ribarsko plovilo nije pozvano u luku, država članica koja je država zastave mora pravovremeno dostaviti utemeljeno obrazloženje Komisiji. Komisija će proslijediti te informacije ICCAT-ovom izvršnom tajništvu, koji će ih dalje dostaviti drugim ugovornim strankama.
   5.   Ako se u skladu s člankom 31. stavkom 4. Uredbe (EEZ) br. 2847/93 vođenje prekršajnog postupka prenese na državu članicu koja je država upisa, države članice moraju surađivati kako bi u svakom pojedinom slučaju osigurale sigurnost i cjelovitost svih dokaza o prekršaju koje su naveli inspektori.
   Članak 9.
   Obavješćivanje
   1.   Države članice iz članka 3. stavka 1. dostavljaju Komisiji do kraja svakog mjeseca sljedeće informacije za dotični mjesec:

               (a)

               obavljene inspekcijske i nadzorne aktivnosti;

               (b)

               sve prekršaje, navodeći za svaki prekršaj podatke o:

                           i.

                           ribarskom plovilu (ime, zastava i vanjska identifikacijska oznaka), zamci tunari, uzgajalištu ili poduzeću koje se bavi preradom i/ili trgovinom dotičnim proizvodima od plavoperajne tune;

                           ii.

                           datumu, vremenu i mjestu inspekcijskog pregleda; i

                           iii.

                           vrsti prekršaja;

               (c)

               stanju praćenja otkrivenih prekršaja;

               (d)

               sve relevantne aktivnosti koordinacije i suradnje između država članica.

         2.   Prekršaj je potrebno navesti u svim kasnijim izvješćima dok se postupak ne zaključi u skladu sa zakonodavstvom dotične države članice. U svakom se kasnijem izvješću:

               (a)

               navodi u kojoj je fazi postupak (npr. postupak u tijeku, u fazi žalbe, još pod istragom); i

               (b)

               detaljno opisuju sve izrečene kazne (npr. visina novčane kazne, vrijednost zaplijenjene ribe i/ili alata, izdano pismeno upozorenje).

         3.   Ako je prekršaj otkrio inspektor Zajednice na plovilu koje plovi pod zastavom druge države članice, tijela države članice koja je država zastave moraju odmah obavijestiti tog inspektora Zajednice o mjerama poduzetim u pogledu tog prekršaja.
   4.   Ako nisu poduzete nikakve mjere, u izvješćima se moraju navesti razlozi.
   Članak 10.
   Ocjenjivanje
   Komisija će jednom godišnje, početkom rujna, sazvati sastanak Odbora za ribarstvo i akvakulturu kako bi se ocijenilo poštivanje posebnog programa nadzora i inspekcijskih pregleda i postignuti rezultati te na temelju toga pripremiti izviješće koje Zajednica mora dostaviti tajništvu ICCAT-a 15. listopada svake godine
   Članak 11.
   Adresati
   Ova Odluka je upućena državama članicama.

      Sastavljeno u Bruxellesu 25. ožujka 2009.

            Za Komisiju

         Joe BORG

            Član Komisije

      (1)  SL L 261, 20.10.1993., str. 1.

      (2)  SL L 151, 13.6.2007., str. 1.

      (3)  SL L 340, 22.12.2007., str. 8.

      (4)  SL L 358, 31.12.2002., str. 59.

      (5)  SL L 128, 21.5.2005., str. 1.

      (6)  SL L 187, 8.7.2006., str. 14.
   PRILOG I.

      ZAJEDNIČKA PRAVILA ZA NACIONALNE PROGRAME NADZORA IZ ČLANKA 3. STAVKA 1.

      Ciljevi

               1.

               Opći cilj nacionalnih programa nadzora je provjera usklađenosti s važećim zakonodavstvom u pogledu:

                           (a)

                           cjelovitog praćenja postupaka stavljanja u kaveze koji se provode u vodama Zajednice;

                           (b)

                           cjelovitog praćenja postupaka prebacivanja;

                           (c)

                           cjelovitog praćenja zajedničkih ribolovnih radnji;

                           (d)

                           količinskih ograničenja ulova i svih posebnih uvjeta koji su s njima povezani, kao i praćenje iskorištenosti kvota;

                           (e)

                           godišnjih ribolovnih planova;

                           (f)

                           svih dokumenata koje zahtijeva zakonodavstvo koje se odnosi na plavoperajnu tunu, posebno radi provjere vjerodostojnosti evidentiranih podataka;

                           (g)

                           posebnih tehničkih mjera i uvjeta za ribolov plavoperajne tune kako je predviđeno u Preporuci 08-05, posebno u pogledu primjene pravila o najmanjoj ulovnoj veličini i uvjeta u vezi s tim.

               2.

               Poseban cilj nacionalnih programa nadzora je postizanje usklađenog provođenja svih odredbi plana za obnovu plavoperajne tune donesenog u Preporuci 08-05.

      Strategija

   Nacionalni program nadzora mora se usredotočiti na nadzor i inspekciju ribolovnih i svih srodnih aktivnosti koje se obavljaju ribarskim plovilima, zamkama tunarama, u ribogojilištima i poduzećima koja se bave preradom i/ili prodajom proizvoda od plavoperajne tune.
   Inspekcijski pregledi na razini prijevoza i stavljanja na tržište plavoperajne tune koriste se kao dopunski mehanizam unakrsnog provjeravanja kako bi se ispitala učinkovitost nadzora i inspekcijskih pregleda.
   1.1.   Prioriteti

   Za različite vrste ribolovnog alata vrijede različite razine prioriteta, ovisno o godišnjem ribolovnom planu. Svaka država članica zbog toga određuje posebne prioritete.
   1.2.   Ciljni parametri

   Do 15. ožujka svake godine države članice određuju svoje planove inspekcijskih pregleda uzimajući u obzir sljedeće parametre za inspekcijske preglede:

               Mjesto inspekcije

               Parametar

               Stavljanje u kaveze (uključujući izlov iz kaveza)

               Svaku radnju prebacivanja na uzgajalište mora odobriti država članica koja je država zastave ulovnog plovila.
               Potrebno je obaviti inspekcijski pregled za svaki postupak stavljanja u kaveze i izlova iz kaveza.
               Svi postupci stavljanja u kaveze moraju biti zabilježeni videozapisom.

               Inspekcijski pregledi na moru

               Fleksibilni parametar koji se određuje nakon detaljne analize ribolovnih aktivnosti na svakom području. Parametri za inspekcijske preglede na moru odnose se na broj patrolnih dana na moru na posebnom području za obnovu plavoperajne tune i broj patrolnih dana s podacima o ribolovnoj sezoni i vrsti ribolovne aktivnosti koja se podvrgava inspekciji.

               Prebacivanje

               Svaku radnju prebacivanja mora prethodno odobriti država zastave na temelju prethodne obavijesti o prebacivanju.
               Nakon svakog prebacivanja mora se poslati deklaracija o prebacivanju.
               Sve radnje prebacivanja moraju biti zabilježene videozapisom.

               Prekrcaji

               Sva ribarska plovila koja ulaze u određenu luku radi prekrcaja plavoperajne tune moraju se nadzirati. Nasumične provjere će se obavljati u lukama koje nisu određene.
               Sva plovila za preradu ribe moraju se pregledati po dolasku prije prekrcaja, kao i prije odlaska iz luke nakon obavljenog prekrcaja.

               Zajedničke ribolovne radnje

               Države zastave moraju prethodno odobriti sve zajedničke ribolovne radnje.
               Države članice potom uspostavljaju i vode evidenciju o svim zajedničkim ribolovnim radnjama koje su odobrile.

               Nadzor iz zraka

               Fleksibilni parametar koji se određuje nakon detaljne analize ribolovnih aktivnosti na svakom području i uzimajući u obzir resurse koji su na raspolaganju državama članicama.

               Iskrcaj

               Potrebno je obaviti inspekcijski pregled svakog plovila koje ulazi u određenu luku radi iskrcaja plavoperajne tune.
               Nasumične provjere će se obavljati u lukama koje nisu određene.

               Stavljanje na tržište

               Fleksibilni parametar koji se određuje nakon detaljne analize provedenih komercijalnih aktivnosti.

               Sportski i rekreacijski ribolov

               Fleksibilni parametar koji se određuje nakon detaljne analize provedenih aktivnosti sportskog i rekreacijskog ribolova.

      Zadaci inspekcije

   1.3.   Opći zadaci inspekcije

   Za svaki obavljen nadzor i inspekcijski pregled sastavlja se zapisnik u obliku koji je naveden u ovom Prilogu. Inspektori će u svakom slučaju provjeriti i zabilježiti u svojim zapisnicima sljedeće informacije:

               (a)

               podatke o identitetu odgovornih osoba, kao i podatke o plovilu, osoblju uzgajališta itd., koji su uključeni u aktivnosti koje su predmet inspekcijskog pregleda;

               (b)

               odobrenja, povlastice i posebne ribolovne dozvole;

               (c)

               relevantnu dokumentaciju plovila, kao što su očevidnici, deklaracije o prebacivanju i prekrcaju, dokumente T2M, ICCAT-ove dokumente o ulovu plavoperajne tune, potvrde o ponovnom izvozu i drugu dokumentaciju koja je bila pregledana u okviru nadzora i inspekcijskog pregleda;

               (d)

               detaljne primjedbe o veličinama plavoperajnih tuna koje su bile ulovljene, uhvaćene u zamku tunaru, prebačene, prekrcane, istovarene, prevožene, uzgajane, prerađene ili stavljene u prodaju i o njihovoj usklađenosti s odredbama plana za obnovu stoka;

               (e)

               postotak prilova plavoperajne tune zadržanog na plovilima koja ne love ciljano plavoperajne tune.

         U zapisnike o inspekcijskim pregledima unose se svi bitni nalazi inspekcijskih pregleda obavljenih na moru, iz zraka, u lukama, zamkama tunarama, uzgajalištima i svim drugim dotičnim poduzećima.
   Ti se nalazi uspoređuju s informacijama koje su inspektorima dostavila druga nadležna tijela kao i s podacima Sustava za praćenja plovila (VMS-a) i popisima odobrenih plovila, izvješćima promatrača i videozapisima.
   1.4.   Inspekcijski zadaci za nadzor iz zraka

   Inspektori dostavljaju podatke o nadzoru za potrebe unakrsne provjere i posebno provjeravaju podatke o uočenim ribarskim plovilima uspoređujući ih s podacima VMS-a i popisima odobrenih plovila.
   Inspektori prate obavljaju li se nezakonite, neprijavljene i neregulirane ribolovne aktivnosti i koriste li se letjelice ili helikopteri za traženje te o tome podnose izvješće.
   Posebna se pozornost posvećuje područjima u kojima je zabranjen ribolov, razdobljima ribolovnih sezona i aktivnostima flote za koje vrijede odstupanja.
   1.5.   Zadaci inspekcije na moru

   Ako se mrtve ribe izvuku na ulovno plovilo ili ako se nalaze na plovilu za preradu ili prijevoz, inspektori moraju uvijek provjeriti količine ribe koja se nalazi na plovilu i usporediti ih s količinama zabilježenim u relevantnoj dokumentaciji koja se drži na plovilu.
   Ako se žive ribe prebacuju s ulovnog plovila na plovila s kavezima/tegljače ili s plovila s kavezima/tegljača na uzgajališta, inspektori moraju ustanoviti koja sredstva upotrebljavaju stranke uključene u te radnje radi procjene količine prebačene žive plavoperajne tune. Ako je dostupan videozapis, inspektori ga pregledavaju kako bi provjerili prebačene količine.
   Inspektori sustavno provjeravaju:

               (a)

               imaju li ribarska plovila odobrenje za rad (oznake, identitet, povlastica, posebne dozvole, odobrenje i ICCAT-ov popis);

               (b)

               nalaze li se na plovilu propisani obrasci s podacima i jesu li pravilno ispunjeni i dostavljeni (očevidnik, ICCAT-ovi dokumenti o ulovu plavoperajne tune, ICCAT-ova deklaracija o prebacivanju i deklaracija o prekrcaju);

               (c)

               jesu li ribarska vozila opremljena sustavom za praćenje plovila (VMS-om) koji je u funkciji;

               (d)

               da ribarska plovila ne love u područjima u kojima je zabranjen ribolov te da poštuju razdoblja zabrane ribolova;

               (e)

               poštivanje kvota i ograničenje prilova;

               (f)

               sastav ulova po veličini plavoperajne tune zadržane na plovilu;

               (g)

               fizičke količine plavoperajne tune na plovilu i njihovo stanje;

               (h)

               ribolovni alat na plovilu;

               (i)

               prema potrebi, prisutnost promatrača.

         Inspektori prate obavljaju li se nezakonite, neprijavljene i neregulirane ribolovne aktivnosti i koriste li se letjelice ili helikopteri za traženje te o tome podnose izvješće.
   1.6.   Inspekcijski zadaci pri prebacivanju

   Inspektori sustavno provjeravaju:

               (a)

               je li zapovjednik ulovnog plovila poslao tijelima svoje države zastave prethodnu obavijest koju je supotpisao ICCAT-ov regionalni promatrač na plovilu;

               (b)

               je li zapovjednik ulovnog plovila dobio prethodno odobrenje od tijela svoje države zastave;

               (c)

               jesu li zapovjednici ulovnih plovila ispunili i poslali tijelima svoje države zastave ICCAT-ovu deklaraciju o prebacivanju koja se nalazi u Prilogu III. Preporuci 08-05;

               (d)

               je li ICCAT-ov regionalni promatrač koji se nalazi na ulovnom plovilu provjerio deklaraciju o prebacivanju i predao je zapovjedniku plovila za tegalj;

               (e)

               je li zapovjednik plovila za tegalj osigurao da se sve radnje prebacivanja prate podvodnom videokamerom.

         1.7.   Zadaci inspekcije pri zajedničkim ribolovnim radnjama

   Inspektori sustavno provjeravaju:

               (a)

               jesu li relevantne informacije o zajedničkim ribolovnim radnjama ispravno navedene u očevidniku;

               (b)

               jesu li tijela države zastave svojim ribarskim plovilima izdala dozvolu za zajedničke ribolovne radnje koristeći obrazac iz Priloga 6. Preporuke 08-05;

               (c)

               prisutnost promatrača pri zajedničkim ribolovnim radnjama.

         1.8.   Zadaci inspekcije pri iskrcaju

   Inspektori sustavno provjeravaju:

               (a)

               imaju li ribarska plovila odobrenje za rad (oznake, identitet, povlastica, posebne dozvole, odobrenje i ICCAT-ov popis);

               (b)

               je li poslana prethodna obavijest o dolasku na iskrcaj i sadrži li ona ispravne podatke o ulovu na plovilu;

               (c)

               jesu li ribarska vozila opremljena sustavom za praćenje plovila (VMS-om) koji je u funkciji;

               (d)

               nalaze li se na ribarskom plovilu propisani obrasci s podacima i jesu li pravilno ispunjeni i dostavljeni (očevidnik, dokument o ulovu plavoperajne tune, potvrda o ponovnom izvozu, ICCAT-ova deklaracija o prebacivanju i deklaracija o prekrcaju);

               (e)

               fizičke količine plavoperajne tune na plovilu i njihovo stanje;

               (f)

               sastav ulova po veličini plavoperajne tune na plovilu (pravila o prilovu te najmanjoj ulovnoj veličini);

               (g)

               ribolovni alat na plovilu;

               (h)

               u slučaju iskrcaja prerađenih proizvoda, korištenje ICCAT-ovih pretvorbenih faktora za izračun istovjetne žive mase prerađene plavoperajne tune;

               (i)

               je li plavoperajna tuna koja potječe s ribarskih plovila koja obavljaju ribolov na istočnom Atlantiku i koja se nudi na prodaju krajnjem korisniku propisno označena ili deklarirana;

               (j)

               imaju li plavoperajne tune koje su iskrcane s plovila s mamaca koja obavljaju ribolov u istočnom Atlantiku pravilne oznake na repovima.

         1.9.   Zadaci inspekcije tijekom prekrcaja

   Inspektori sustavno provjeravaju:

               (a)

               imaju li ribarska plovila odobrenje za rad (oznake, identitet, povlastica, posebne dozvole, odobrenje i ICCAT-ov popis);

               (b)

               je li poslana prethodna obavijest o dolasku u luku i sadrži li ona ispravne podatke o prekrcaju;

               (c)

               jesu li ulovna plovila koja žele obaviti prekrcaj dobila prethodno odobrenje od svoje države zastave;

               (d)

               jesu li količine o čijem je prekrcaju poslana prethodna obavijesti provjerene;

               (e)

               nalazi li se na plovilu propisana dokumentacija i je li pravilno ispunjena; to uključuje deklaraciju o prekrcaju, relevantne dokumente T2M, i ICCAT-ov dokument o ulovu plavoperajne tune i potvrdu o ponovnom izvozu;

               (f)

               u slučaju prerađenih proizvoda, korištenje ICCAT-ovih pretvorbenih faktora za izračun istovjetne žive mase prerađene plavoperajne tune.

         1.10.   Zadaci inspekcije na uzgajalištima

   Inspektori sustavno provjeravaju:

               (a)

               postoji li i je li pravilno ispunjena te dostavljena propisana dokumentacija (dokumenti o ulovu plavoperajne tune i potvrda o ponovnom izvozu, deklaracija o prebacivanju, deklaracija o izlovu, deklaracija o prekrcaju);

               (b)

               jesu li tijela države zastave ulovnog plovila prethodno odobrila prebacivanje;

               (c)

               je li promatrač bio prisutan tijekom svih radnji prebacivanja i izlova plavoperajne tune i je li potvrdio deklaracije o stavljanju u kaveze;

               (d)

               jesu li sve radnje prebacivanja iz kaveza na uzgajalište bile praćene podvodnom videokamerom, osim ako su kavezi izravno pričvršćeni na sustav za sidrenje.

         1.11.   Zadaci inspekcije pri prijevozu i stavljanju na tržište

   Inspektori sustavno provjeravaju:

               (a)

               u pogledu prijevoza, posebno relevantne prateće dokumente i uspoređuju ih s fizičkim količinama koje se prevoze;

               (b)

               u pogledu stavljanja na tržište, postoji li relevantna dokumentacija i je li propisno ispunjena, uključujući odgovarajući dokument o ulovu plavoperajne tune i potvrdu o ponovnom izvozu.

      Zapisnik o inspekcijskom pregledu

   1.   Inspektor

               1.1.

               Ime …

               1.2.

               Državljanstvo …

               1.3.

               Broj/vrsta (IACCT) osobne iskaznice inspektora …

         2.   Vrsta inspekcijskog pregleda

               

               Plovilo na moru

               

               Prekrcaj

               

               Uzgajalište: Prebacivanje na uzgajalište/izlov

               

               Zamka tunara

               

               Pri iskrcaju

               

               Nadzor iz zraka

               

               Prijevoz na obalu

               

               Stavljanje na tržište

         3.   Plovilo na kojem se nalazi inspektor (prema potrebi)

               3.1.

               Ime i registracija …

               3.2.

               Zastava …

         4.   Pregledano plovilo/uzgajalište/zamka tunara

               4.1.

               Ime i registracija …

               4.2.

               Zastava/Država članica …

               4.3.

               Zapovjednik/Upravitelj uzgajališta (ime) …

               4.4.

               Vlasnik/Poduzeće (ime i adresa) …

               4.5.

               Broj u ICCAT-ovoj evidenciji …

         5.   Pozicija

               5.1.

               Koju je odredio inspektor: geografska širina, geografska dužina

               5.2.

               Koju je odredio zapovjednik ribarskog plovila: geografska širina, geografska dužina

               5.3.

               Vrijeme (GMT) određivanja pozicije:

         6.   Datum …
   7.   Vrijeme

               7.1.

               Vrijeme dolaska …

               7.2.

               Vrijeme odlaska …

         8.   Ribolovni alat na plovilu

               Okružujuća mreža plivarica

               

               Ribarski štap (plovila s mamcem)

               

               Parangal

               

               Panula

               

               Ostalo (navedite)

               

         9.   Vrste opažene na plovilu
   10.   Izjava o fotografijama s opisom prikazanog
   11.   Popis pregledanih dokumenata i napomene
   12.   Rezultati inspekcijskog pregleda ribe na plovilu

               Vrsta

               Ukupan ulov (kg)

               Vrsta proizvoda

               Pregledani uzorak

               % ispod najmanje dopuštene ulovne veličine

         13.   Napomene inspektora
   14.   Napomene promatrača
   PRILOG II.

      SADRŽAJ NACIONALNIH PROGRAMA NADZORA IZ ČLANKA 3.

   Nacionalni programi kontrole sadrže, između ostalog, sljedeće elemente:

      Sredstva nadzora

   —   Ljudski resursi

   Broj inspektora na kopnu i na moru te razdoblja i područja njihovog angažmana.
   —   Tehnička sredstva

   Broj patrolnih plovila i letjelica te razdoblja i područja njihovog korištenja.
   —   Financijska sredstva

   Dodijeljena proračunska sredstva za ljudske resurse, patrolna plovila i letjelice.

      Određivanje luka

   Popis određenih luka i određenih vremenskih razdoblja prema Preporuci 08-05.

      Godišnji ribolovni planovi

   Podaci o svakom uspostavljenom sustavu za dodjelu kvota te za praćenje i nadzor ribolovnog plana.

      Inspekcijski protokoli

   Detaljni protokoli za sve inspekcijske aktivnosti.

      Smjernice

   Smjernice objašnjenja za inspektore, organizacije proizvođača i ribare.

      Komunikacijski protokoli

   Protokoli za komunikaciju s nadležnim tijelima koja su druge države članice imenovale odgovornim tijelima za posebne programe nadzora i inspekcijskih pregleda za plavoperajne tune.


Odluka Komisije od 24/10/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8162 - DAIMLER / ATHLON CAR LEASE INTERNATIONAL) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2010/205/EU: Odluka Komisije od 31. ožujka 2010. o upitniku za izvješćivanje u vezi s Uredbom (EZ) br. 166/2006 Europskog parlamenta i Vijeća o osnivanju Europskog registra ispuštanja i prijenosa onečišćujućih tvari, i izmjeni direktiva Vijeća 91/689/EEZ i 96/61/EZ (priopćena pod brojem dokumenta C(2010) 1955)  Tekst značajan za EGP

text:
               15/Sv. 34

               HR

               Službeni list Europske unije

               155

         32010D0205

               L 088/18

               SLUŽBENI LIST EUROPSKE UNIJE

         ODLUKA KOMISIJE
   od 31. ožujka 2010.
   o upitniku za izvješćivanje u vezi s Uredbom (EZ) br. 166/2006 Europskog parlamenta i Vijeća o osnivanju Europskog registra ispuštanja i prijenosa onečišćujućih tvari, i izmjeni direktiva Vijeća 91/689/EEZ i 96/61/EZ
   (priopćena pod brojem dokumenta C(2010) 1955)
   (Tekst značajan za EGP)
   (2010/205/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 166/2006 Europskog parlamenta i Vijeća od 18. siječnja 2006. o osnivanju Europskog registra ispuštanja i prijenosa onečišćujućih tvari i izmjeni direktiva Vijeća 91/689/EEZ i 96/61/EZ (1), a posebno njezin članak 16.,
   uzimajući u obzir Direktivu Vijeća 91/692/EEZ od 23. prosinca 1991. o standardiziranju i racionaliziranju izvješća o provedbi određenih direktiva koje se odnose na okoliš (2),
   budući da:

               (1)

               U članku 16. stavku 1. Uredbe (EZ) br. 166/2006 zahtijeva se uvođenje izvješća o provođenju te Uredbe, temeljenih na informacijama iz zadnje tri godine izvješćivanja u skladu s postupkom utvrđenim u članku 16. stavku 2. Uredbe (EZ) br. 166/2006.

               (2)

               U članku 16. stavku 2. Uredbe (EZ) br. 166/2006 zahtijeva se sastavljanje izvješća na temelju upitnika koji je izradila Komisija uz pomoć odbora osnovanog na temelju članka 19. stavka 1. navedene Uredbe.

               (3)

               Prvo izvješće obuhvaća razdoblje od 2007. do uključno 2009.

               (4)

               Mjere predviđene ovom Odlukom u skladu su s mišljenjem Odbora osnovanog u skladu s člankom 19. Uredbe,

         DONIJELA JE OVU ODLUKU:
   Članak 1.
   Države članice koriste upitnik za izvješćivanje utvrđen u Prilogu ovoj Odluci kao osnovu za sastavljanje izvješća koji se dostavljaju Komisiji u skladu s člankom 16. stavkom 1. Uredbe (EZ) br. 166/2006.
   Članak 2.
   Ova je Odluka upućena državama članicama.

      Sastavljeno u Bruxellesu 31. ožujka 2010.

            Za Komisiju

         Janez POTOČNIK

            Član Komisije

      (1)  SL L 33, 4.2.2006., str. 1.

      (2)  SL L 377, 31.12.1991., str. 48.
   PRILOG

      UPITNIK O IZVJEŠĆIVANJU

      Dodatne informacije koje države članice dostavljaju u skladu s člankom 16. Uredbe (EZ) br. 166/2006 o osnivanju Europskog registra ispuštanja i prijenosa onečišćujućih tvari i izmjeni direktiva Vijeća 91/689/EEZ i 96/61/EZ

      Opće napomene:

      Ovaj upitnik sadrži pitanja o provedbi Uredbe o PRTR-u tijekom zadnje tri godine izvješćivanja na koja države članice moraju odgovoriti.

      Odgovore na upitnik države članice dostavljaju u elektroničkom obliku.
   1.   OPĆENITI OPIS

      Ukratko opišite postupak prema kojemu je izvješće pripremljeno te navedite vrste javnih tijela koja su u tome sudjelovala.

   2.   PRAVNE MJERE ZA USPOSTAVLJANJE SUSTAVA PRTR (ČLANCI 5., 20.)

      Navedite zakonske, regulatorne i druge mjere pomoću kojih je uspostavljen integrirani registar ispuštanja i prijenosa onečišćujućih tvari.

   Posebno navedite mjere koje su države članice donijele u skladu s odredbama članka 20. kako bi osigurale da pravila o kaznama budu učinkovita, razmjerna i odvraćajuća, te kakva su bila iskustva s njihovom primjenom.
   3.   ZAHTJEVI U POGLEDU IZVJEŠĆIVANJA, IDENTIFIKACIJA POSTROJENJA, NADLEŽNA TIJELA I PODACI KOJE TREBA NAVESTI U IZVJEŠĆU (ČLANAK 5.)

      Navedite zakonske, regulatorne i druge mjere za utvrđivanje zahtjeva u pogledu izvješćivanja za PRTR.

   Posebno opišite nadležna tijela predviđena za identifikaciju E-PRTR postrojenja i za prikupljanje informacija o ispuštanjima onečišćujućih tvari iz difuznih izvora. Navedite zahtjeve u pogledu izvješćivanja i opišite, koristeći donju tablicu, put prikupljanja podataka za PRTR u vašoj zemlji, navodeći institucije koje su u to uključene i za koji dio validacijskog postupka su one odgovorne:

               Institucija Put prikupljanja podataka Validacija od strane ove institucije

               Postrojenje: …

               Lokalna tijela: …

               Regionalno tijelo: …

               Nacionalno tijelo: …

               Ministarstvo zaštite okoliša: …

         4.   PRAKSA IZVJEŠĆIVANJA ZA PRTR (ČLANAK 5.)

      Za svaki krug izvješćivanja od posljednjeg upitnika za izvješćivanje, navedite:

               (a)

               rokove za podnošenje izvješća nadležnom tijelu;

               (b)

               teškoće pri ispunjavanju rokova za podnošenje izvješća, te jesu li u praksi bili ispunjeni različiti rokovi za podnošenje izvješća od strane postrojenja i za osiguravanje javne dostupnosti informacija iz registra; u slučaju kašnjenja, navedite razloge;

               (c)

               omjer izvješćivanja u elektroničkom obliku u usporedbi s podacima koje su dostavili u papirnatom obliku, te opis izvješćivanja i raspoloživih alata za operatere i nadležna tijela;

               (d)

               glavne teškoće operatera i nadležnih tijela pri dostavljanju podataka za PRTR (molimo odgovorite sa stajališta nadležnih tijela).

         5.   OSIGURANJE I OCJENA KVALITETE PODATAKA (ČLANAK 9. STAVCI 1., 2. I 3.)

      Navedite pravila, postupke i mjere koji osiguravaju kvalitetu podataka koji se dostavljaju u izvješćima za E-PRTR i što je pomoću njih utvrđeno o kvaliteti dostavljenih podataka.

      Posebno navedite informacije o:

               (a)

               ocjeni nadležnih tijela o potpunosti, usklađenosti i vjerodostojnosti podataka koje su dostavili;

               (b)

               metodologijama i postupcima koje su nadležna tijela usvojila i koji su osigurali podnošenje kvalitetnijih podataka.

         6.   JAVNI PRISTUP PODACIMA IZ PRTR-a (ČLANAK 10. STAVAK 2.)

      Opišite na koji ste način olakšali javni pristup informacijama sadržanima u registru.

      Posebno navedite:

   Kada informacije sadržane u europskom registru PRTR nisu lako dostupne javnosti neposredno putem elektroničkih medija, koje su mjere poduzete s ciljem lakšeg pristupa registru na javno dostupnim mjestima.
   7.   POVJERLJIVOST (ČLANAK 7. STAVAK 2., ČLANAK 11.)

      Kada se informacije smatraju povjerljivima, navedite o kakvoj se vrsti informacija radi, zašto i koliko često se takve informacije ne objavljuju. Ukratko navedite:

               (a)

               koje se vrste podataka smatraju povjerljivima;

               (b)

               glavne razloge zbog kojih se ti podaci smatraju povjerljivima;

               (c)

               broj postrojenja po aktivnostima iz Priloga I. na koja se odnose povjerljivi podaci i ukupan broj postrojenja po aktivnostima iz Priloga I. na koja se odnose izvješća.

         Opišite svoja iskustva i izazove s kojima ste se suočili u vezi s čuvanjem povjerljivosti podataka u skladu s člankom 4. Direktive 2003/4/EZ Europskog parlamenta i Vijeća, posebno s obzirom na podatke o ispuštanjima i prijenosima kako su definirani u Prilogu III.


title: 2006/893/EZ: Odluka Komisije od 5.prosinca 2006. o povlačenju upućivanja na normu EN 10080:2005 „Čelik za armiranje betona – Zavarljivi čelik za armiranje – Općenito” u skladu s Direktivom Vijeća 89/106/EEZ (priopćena pod brojem dokumenta C(2006) 5869)  Tekst značajan za EGP

text:
               13/Sv. 051

               HR

               Službeni list Europske unije

               133

         32006D0893

               L 343/102

               SLUŽBENI LIST EUROPSKE UNIJE

               05.12.2006.

      ODLUKA KOMISIJE

   od 5.prosinca 2006.
   o povlačenju upućivanja na normu EN 10080:2005 „Čelik za armiranje betona – Zavarljivi čelik za armiranje – Općenito” u skladu s Direktivom Vijeća 89/106/EEZ
   (priopćena pod brojem dokumenta C(2006) 5869)
   (Tekst značajan za EGP)
   (2006/893/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući i obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), a posebno njezin članak 5. stavak 1.,
   uzimajući u obzir mišljenje Stalnog odbora za graditeljstvo,
   uzimajući u obzir mišljenje Stalnog odbora koji je osnovan u skladu s člankom 5. Direktive 98/34/EZ Europskog parlamenta i Vijeća od 22. lipnja 1998. o utvrđivanju postupka pružanja informacija u području tehničkih normi i propisa te pravila za usluge informacijskog društva (2),
   budući da:

               (1)

               Normu EN 10080:2005 „Čelik za armiranje betona – Zavarljivi čelik za armiranje – Općenito” utvrdio je Europski odbor za normizaciju (CEN) 21. travnja 2005. Upućivanje na tu normu objavljeno je u Službenom listu Europske unije u skladu s člankom 7. stavkom 3. Direktive 89/106/EEZ, prvi put 14. prosinca 2005. (3) a zatim ponovno 8. lipnja 2006. (4).

               (2)

               Italija i Komisija podnijeli su formalne prigovore u vezi s normom EN 10080:2005.

               (3)

               Italija je podnijela formalni prigovor na osnovi toga da norma EN 10080:2005 ne udovoljava temeljnim zahtjevima mehaničke otpornosti i stabilnosti iz Priloga I. Direktivi 89/106/EEZ budući da ne razlikuje jasno namjenu čelika za armiranje, tj. čelika za armiranje s posebnom otpornošću potrebnom za uporabu u seizmičkim područjima, što čini važno sigurnosno pitanje prilikom izvođenja radova u Italiji.

               (4)

               Komisija je podnijela formalni prigovor na osnovi toga da prilog ZA normi EN 10080:2005 predviđa da su karakteristike učinkovitosti označene prema tehničkim kategorijama, dok sama norma ne određuje tehničke kategorije niti njima odgovarajuće tehničke karakteristike.

               (5)

               U svjetlu rezultata preispitivanja prigovora koji su podneseni protiv upućivanja na normu EN 10080:2005 „Čelik za armiranje betona – Zavarljivi čelik za armiranje – Općenito”, upućivanje na normu EN 10080:2005 povlači se s popisa usklađenih normi u Službenom listu Europske unije sa zaključkom da usklađivanje s odgovarajućim nacionalnim normama koje prenose usklađenu normu EN 10080:2005 više ne sadrži pretpostavku prikladnosti uporabe i usklađenosti s odgovarajućim odredbama Direktive 89/106/EEZ,

         DONIJELA JE OVU ODLUKU:
   Članak 1.
   Upućivanje na normu EN 10080:2005 „Čelik za armiranje betona – Zavarljivi čelik za armiranje – Općenito” povučeno je s popisa usklađenih normi koji je objavljen u Službenom listu Europske unije.
   Članak 2.
   Ova je Odluka upućena državama članicama.

      Sastavljeno u Bruxellesu 5. prosinca 2006.

            Za Komisiju

         Günter VERHEUGEN

            Potpredsjednik

      (1)  SL L 40, 11.2.1989., str. 12. Direktiva kako je zadnje izmijenjena Odlukom Komisije 2006/190/EZ (SL L 66, 8.3.2006., str. 47.).

      (2)  SL L 204, 21.7.1998., str. 37. Direktiva kako je zadnje izmijenjena Aktom o pristupanju iz 2003.

      (3)  SL C 319, 14.12.2005., str. 1.

      (4)  SL C 134, 8.6.2006., str. 1.


title: 2007/349/EZ: Odluka Komisije od 15. svibnja 2007. o izmjeni Odluke 2006/609/EZ o utvrđivanju indikativne alokacije po državi članici odobrenih sredstava za preuzimanje obveza u okviru cilja europske teritorijalne suradnje za razdoblje od 2007. do 2013. u vezi s Bugarskom i Rumunjskom (priopćena pod brojem dokumenta C(2007) 2047)

text:
               14/Sv. 003

               HR

               Službeni list Europske unije

               64

         32007D0349

               L 131/24

               SLUŽBENI LIST EUROPSKE UNIJE

               15.05.2007.

      ODLUKA KOMISIJE

   od 15. svibnja 2007.
   o izmjeni Odluke 2006/609/EZ o utvrđivanju indikativne alokacije po državi članici odobrenih sredstava za preuzimanje obveza u okviru cilja europske teritorijalne suradnje za razdoblje od 2007. do 2013. u vezi s Bugarskom i Rumunjskom
   (priopćena pod brojem dokumenta C(2007) 2047)
   (2007/349/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu vijeća (EZ) br. 1083/2006 od 11. srpnja 2006. o utvrđivanju općih odredaba o Europskom fondu za regionalni razvoj, Europskom socijalnom fondu i Kohezijskom fondu i stavljanju izvan snage Uredbe (EZ) br. 1260/1999 (1), a posebno njezin članak 18. stavak 2.,
   budući da:

               (1)

               Odlukom 2006/609/EZ (2), Komisija je utvrdila indikativnu alokaciju po državi članici odobrenih sredstava za preuzimanje obveza u okviru cilja europske teritorijalne suradnje za razdoblje od 2007. do 2013.

               (2)

               Nakon pristupanja Bugarske i Rumunjske indikativni iznosi odobrenih sredstava za preuzimanje obveza za regije koje imaju pravo na korištenje strukturnih fondova u okviru cilja europske teritorijalne suradnje trebali bi biti utvrđeni za te države članice.

               (3)

               Odluku 2006/609/EZ trebala bi se stoga na odgovarajući način izmijeniti.

               (4)

               Zbog jasnoće i pravne sigurnosti, ovu bi Odluku trebalo primjenjivati od dana pristupanja Bugarske i Rumunjske,

         DONIJELA JE OVU ODLUKU:
   Članak 1.
   1. Prilog Odluci 2006/609/EZ zamjenjuje se Prilogom ovoj Odluci.
   Članak 2.
   Ova se Odluka primjenjuje od 1. siječnja 2007.
   Članak 3.
   Ova je Odluka upućena državama članicama.

      Sastavljeno u Bruxellesu 15. svibnja 2007.

            Za Komisiju

         Danuta HÜBNER

            Članica Komisije

      (1)  SL L 210, 31.7.2006., str. 25. Uredba kako je izmijenjena Uredbom (EZ) br. 1989/2006 (SL L 411, 30.12.2006., str. 6.).

      (2)  SL L 247, 9.9.2006., str. 26.
   PRILOG

         „PRILOG

            Indikativna alokacija po državi članici odobrenih sredstava za preuzimanje obveza za države članice i regije koje imaju pravo na financiranje iz strukturnih fondova u okviru cilja europske teritorijalne suradnje u razdoblju od 1. siječnja 2007. do 31. prosinca 2013.

                     Država članica

                                 Tablica 1. —

                                 Iznos odobrenih sredstava (EUR, u cijenama iz 2004.)

                     Prihvatljive regije u okviru cilja europske teritorijalne suradnje

                     Dodatno financiranje iz Priloga II. Uredbi Vijeća (EZ) br. 1083/2006, stavka

                     Prekogranično

                     Transnacionalno

                     21.

                     22.

                     Interno

                     Prijenos ENPI

                     Prijenos IPA

                     Ukupno

                     België/Belgique

                     138 683 798

                     138 683 798

                     33 648 858

                     Bulgaria

                     86 111 503

                     3 102 000

                     33 810 000

                     123 023 503

                     25 632 416

                     10 284 465

                     Česká republika

                     244 455 613

                     244 455 613

                     33 227 937

                     67 403 698

                     Danmark

                     74 215 963

                     74 215 963

                     17 511 738

                     Deutschland

                     439 092 177

                     439 092 177

                     268 676 193

                     46 552 473

                     Eesti

                     33 718 404

                     8 311 000

                     42 029 404

                     4 433 962

                     Éire/Ireland

                     62 519 179

                     62 519 179

                     12 789 400

                     58 300 347

                     Ellada

                     88 684 278

                     7 027 000

                     38 296 000

                     134 007 278

                     35 790 788

                     15 983 389

                     Espa?a

                     265 276 016

                     98 434 000

                     363 710 016

                     132 074 861

                     France

                     562 425 071

                     10 833 000

                     573 258 071

                     199 472 091

                     Italia

                     397 945 802

                     54 402 000

                     103 486 000

                     555 833 802

                     186 182 745

                     8 414 488

                     Kypros

                     19 762 948

                     317 000

                     2 000 000

                     22 079 948

                     2 329 361

                     Latvija

                     50 791 319

                     21 417 000

                     72 208 319

                     7 617 737

                     Lietuva

                     60 432 203

                     25 380 000

                     85 812 203

                     11 299 892

                     Luxembourg

                     11 665 819

                     11 665 819

                     1 453 448

                     Magyarország

                     197 927 680

                     20 630 000

                     60 570 000

                     279 127 680

                     33 090 573

                     30 382 588

                     Malta

                     11 525 022

                     700 000

                     12 225 022

                     1 289 699

                     Nederland

                     166 380 429

                     166 380 429

                     52 597 106

                     Österreich

                     151 118 200

                     151 118 200

                     26 332 104

                     50 195 673

                     Polska

                     332 415 492

                     153 113 000

                     485 528 492

                     124 530 090

                     38 216 394

                     Portugal

                     53 368 153

                     586 000

                     53 954 153

                     33 773 941

                     România

                     211 575 782

                     67 742 000

                     29 613 000

                     308 930 782

                     70 994 855

                     23 207 715

                     Slovenija

                     43 336 138

                     23 862 000

                     67 198 138

                     6 498 594

                     18 786 168

                     Slovensko

                     159 645 924

                     7 335 000

                     166 980 924

                     17 560 404

                     17 065 458

                     Suomi-Finland

                     54 696 740

                     35 000 000

                     89 696 740

                     16 941 695

                     Sverige

                     198 144 807

                     8 000 000

                     206 144 807

                     29 072 222

                     United Kingdom

                     306 039 072

                     306 039 072

                     192 941 833

                     141 199 653

                     Ukupno

                     4 421 953 532

                     522 329 000

                     291 637 000

                     5 235 919 532

                     1 577 764 543

                     326 492 509

                     199 500 000

                     Država članica

                                 Tablica 2. —

                                 Godišnja raspodjela odobrenih sredstava (EUR, u cijenama iz 2004.)

                     2007.

                     2008.

                     2009.

                     2010.

                     2011.

                     2012.

                     2013.

                     België/Belgique

                     24 096 228

                     24 181 322

                     24 351 512

                     24 606 795

                     24 862 078

                     25 032 266

                     25 202 455

                     Bulgaria

                     22 307 579

                     22 372 401

                     22 502 044

                     22 696 509

                     22 890 974

                     23 020 617

                     23 150 260

                     Česká republika

                     48 781 994

                     48 866 024

                     49 034 084

                     49 286 174

                     49 538 264

                     49 706 324

                     49 874 384

                     Danmark

                     12 831 919

                     12 876 204

                     12 964 775

                     13 097 631

                     13 230 487

                     13 319 057

                     13 407 628

                     Deutschland

                     103 586 333

                     104 265 787

                     105 624 694

                     107 663 056

                     109 701 417

                     111 060 324

                     112 419 232

                     Eesti

                     6 568 744

                     6 579 957

                     6 602 383

                     6 636 021

                     6 669 661

                     6 692 087

                     6 714 513

                     Éire/Ireland

                     18 888 311

                     18 920 654

                     18 985 340

                     19 082 369

                     19 179 398

                     19 244 084

                     19 308 770

                     Ellada

                     25 984 211

                     26 074 722

                     26 255 744

                     26 527 278

                     26 798 811

                     26 979 833

                     27 160 856

                     España

                     68 774 676

                     69 108 679

                     69 776 686

                     70 778 697

                     71 780 706

                     72 448 713

                     73 116 720

                     France

                     107 291 297

                     107 795 740

                     108 804 628

                     110 317 960

                     111 831 291

                     112 840 179

                     113 849 067

                     Italia

                     104 312 152

                     104 782 989

                     105 724 662

                     107 137 171

                     108 549 681

                     109 491 354

                     110 433 026

                     Kypros

                     3 450 858

                     3 456 749

                     3 468 531

                     3 486 203

                     3 503 875

                     3 515 656

                     3 527 437

                     Latvija

                     11 285 384

                     11 304 648

                     11 343 177

                     11 400 970

                     11 458 763

                     11 497 293

                     11 535 821

                     Lietuva

                     13 697 617

                     13 726 193

                     13 783 345

                     13 869 074

                     13 954 803

                     14 011 955

                     14 069 108

                     Luxembourg

                     1 851 602

                     1 855 278

                     1 862 629

                     1 873 656

                     1 884 682

                     1 892 034

                     1 899 386

                     Magyarország

                     48 428 927

                     48 512 610

                     48 679 975

                     48 931 023

                     49 182 070

                     49 349 435

                     49 516 801

                     Malta

                     1 910 639

                     1 913 901

                     1 920 424

                     1 930 208

                     1 939 993

                     1 946 517

                     1 953 039

                     Nederland

                     30 465 429

                     30 598 440

                     30 864 465

                     31 263 503

                     31 662 541

                     31 928 566

                     32 194 591

                     Österreich

                     32 111 794

                     32 178 385

                     32 311 568

                     32 511 341

                     32 711 114

                     32 844 296

                     32 977 479

                     Polska

                     90 676 181

                     90 991 104

                     91 620 952

                     92 565 722

                     93 510 492

                     94 140 339

                     94 770 186

                     Portugal

                     12 007 919

                     12 093 330

                     12 264 151

                     12 520 384

                     12 776 615

                     12 947 437

                     13 118 258

                     România

                     56 487 600

                     56 667 138

                     57 026 215

                     57 564 830

                     58 103 446

                     58 462 523

                     58 821 600

                     Slovenija

                     13 110 890

                     13 127 323

                     13 160 192

                     13 209 495

                     13 258 798

                     13 291 667

                     13 324 535

                     Slovensko

                     28 528 175

                     28 572 584

                     28 661 400

                     28 794 625

                     28 927 850

                     29 016 668

                     29 105 484

                     Suomi-Finland

                     14 970 879

                     15 013 723

                     15 099 410

                     15 227 942

                     15 356 473

                     15 442 160

                     15 527 848

                     Sverige

                     33 150 806

                     33 224 327

                     33 371 368

                     33 591 930

                     33 812 492

                     33 959 532

                     34 106 574

                     United Kingdom

                     88 457 084

                     88 945 013

                     89 920 872

                     91 384 662

                     92 848 450

                     93 824 309

                     94 800 168

                     Ukupno

                     1 024 015 228

                     1 028 005 225

                     1 035 985 226

                     1 047 955 229

                     1 059 925 225

                     1 067 905 225

                     1 075 885 226”


Odluka Komisije od 30/09/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6850 - MARINE HARVEST / MORPOL) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 24/09/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7311 - MOL / ENI CESKA / ENI ROMANIA / ENI SLOVENSKO) prema Uredbi Vijeća (EZ) br. 139/2004 (Samo je engleski tekst vjerodostojan)